seungwon929/Th-miracl huggingface dataset:
ทรานส์เอเชียแอร์เวย์ เที่ยวบินที่ 235

ทรานส์เอเชียแอร์เวย์ เที่ยวบินที่ 235 (GE235/TNA235) เป็น เที่ยวบินในประเทศ ตกลงกลางแม่น้ำคีลุง ในวันที่ 4 กุมภาพันธ์ พ.ศ. 2558 หลังจากออกบินจาก ท่าอากาศยานซงซัน, ไปทางตะวันตก. เที่ยวของ ทรานส์เอเชียแอร์เวย์ ทำการบินด้วยเครื่องบินแบบ เอทีอาร์ 72-600 ที่พึ่งทำการบินได้เพียง 10 เดือน เส้นทาง ไทเป-จินเหมิน พร้อมผู้โดยสารและลูกเรือทั้งหมด 58 คน มีผู้รอดชีวิตเพียง 15 คนเท่านั้น

2 นาทีหลังจากออกบิน นักบินรายงานว่าเครื่องยนต์ฝั่งปีกขวาของเครื่องบินเกิด ไฟลุกไหม้ เที่ยวบินที่ 235 ไต่ระดับสูงสุดที่ , แล้วจึงลดระดับลง. ก่อนตกลง เครื่อนบินร่อนเอียงหลบหมู่อาคารสูง แฉลบชนสะพานทางหลวง และ รถแท็กซี่ แล้วจึงดิ่งลงสู่แม่น้ำคีลุงในท้ายที่สุด

เที่ยวบินที่ 235 เป็นอุบัติเหตุทางการบินครั้งที่ 2 ในรอบ 7 เดือน ของ ทรานส์เอเชียแอร์เวย์ บนเครื่องบินแบบ เอทีอาร์. เที่ยวบิน 222 ตกในวันที่ 23 กรกฎาคม พ.ศ. 2557 มีผู้เสียชีวิต 48 คน จากทั้งหมด 58 คนบนเที่ยวบิน

เที่ยวบินที่ 235 ออกจาก ท่าอากาศยานซงซัน เวลา 10.52 น. ตามเวลาในประเทศไต้หวัน เพื่อไปยัง ท่าอากาศยานจินเหมิน, บรรทุกผู้โดยสาร 53 คน และลูกเรือ 5 คน หลังจากไต่ระดับไปถึงระดับความสูง แล้วจึงลดระดับลง. ก่อนตกลงพื้น การติดต่อครั้งสุดท้ายจากนักบินกับ ศูนย์ควบคุมการบิน ว่า: "Mayday, mayday, engine flameout." ณ เวลา 10.54 น. ก่อนตกลงสู่แม่น้ำคีลุงในท้ายที่สุด

ภาพจากกล้องวีดีโอติดรถยนต์ของประชาชนผู้เห็นเหตุการณ์ ขณะขับรถบนสะพานทางหลวงใกล้แม่น้ำ แสดงภาพเครื่องบินร่อนเอียงหลบหมู่อาคารสูง หนุนตัวทำมุม 90 องศา โดยใช้ปีกด้านซ้ายลง ขณะผ่านสะพานทางหลวง ปีกด้านซ้ายได้เชี่ยวชนกับรถแท็กซี่ที่กำลังขับอยู่บนสะพาน นอกจากนี้ยังเกี่ยวบริเวณขอบเหล็กกั้นทาง และพื้นคอนครีตของสะพานด้วย จากนั้นเครื่องหมุนและตกลงบนพื้นแม่น้ำในสภาพกลับหัวลง และแตกออกเป็น 2 ส่วน ผู้ที่อยู่ในแท็กซี่ 2 คน ได้รับบาดเจ็บ
ตำรวจไทเป และ หน่วยดับเพลิง ได้รับการแจ้งจากผู้เห็นเหตุการณ์หลายหลาย แทบจะทันทีทันใดหลังจากเครื่องบินตก หน่วยดับเพลิงไทเป ทหาร และอาศาสมัคร มาถึงจุดเกิดเหตุในไม่กี่นาทีต่อมา และเริ่มพาผู้รอดชีวิตออกจากบริเวณนั้น จากนั้นจึงเริ่มตัดสายเข็มขัดจากผู้เสียชีวิต เพื่อนำศพออกมา ซึ่งส่วนใหญ่อยู่บริเวณด้านหน้าของเครื่อง การกู้ภัยค่อนข้างทำได้ลำบากเนื่องจากทัศนิวัยที่ค่อนข้างต่ำใต้ผิวน้ำ

กล่องดำของเครื่องบิน ได้รับการกู้ทันทีในเวลา 16.00 น. ในวันเดียวกัน จากนั้นเวลา 20.00 น. เครนเข้ามายกชิ้นส่วนใหญ่ที่เป็นถังน้ำมันของเครื่องบิน

จากผู้โดยสารทั้งหมด 58 คนบนเที่ยวบิน มีเพียง 15 คนที่รอดชีวิต ในวันที่ 5กุมภาพันธ์ พบร่างเสียชีวิตของ นักบิน นักบินผู้ช่วย และ ผู้สังเกตการบิน ลูกเรือ 1 ใน 2 คน รอดชีวิต

เครื่องบินที่ประสบอุบัติเหตุ คือเครื่องบินแบบ ATR 72-600 เครื่องยนต์ใบพัดคู่, ทะเบียน B-22816, หมายเลขผลิต 1141. เริ่มปฏิบัติการบินครั้งแรกเมื่องันที่ 28 มีนาคม พ.ศ. 2557 และรับมอบสู่สายการบิน ทรานส์เอเชียแอร์เวย์ เมื่อวันที่ 15 เมษายน พ.ศ. 2557 เครื่องยนต์ แพทท์ แอนด์ วิทนี่ แคนาดา PW127M ถูกเปลี่ยนด้วยสาเหตุทางเทคนิค เมื่อวันที่ 19 เมษายน พ.ศ. 2557

มีผู้โดยสารเป็นผู้ใหญ่ทั้งหมด 49 คน และ เด็กอีก 4 คน แบ่งตามสัญชาติ 31 คน เป็นคนจีนแผ่นดินใหญ่ ซึ่งเป็นนักท่องเที่ยวจาก เซี่ยเหมิน ที่เหลืออีก 22 คนเป็นชาวไต้หวัน

ชาวไต้หวันทั้งหมดนั้น รวมถึงนักบิน 2 คน พนักงานต้อนรับบนเครื่องบิน 2 คน และ ผู้สังเกตการบินอีก 1 คน ชื่อ นาย ฮง ปิงซง (), กับตันผู้บังคับการบินมีประสบการณ์บินกว่า 16,121 ชม. ซึ่งนั่งอยู่บนที่นั่งในห้องนักบิน ส่วนรายนามนักบินมีดังนี้
เจมส์ วาเลนไทน์ (นักดนตรี)

เจมส์ เบอร์กอน วาเลนไทน์ ( เกิด 5 ตุลาคม ค.ศ. 1978) เป็นนักดนตรีชาวอเมริกัน รู้จักกันในนามมือกีตาร์นำของวงดนตรีป็อปร็อก มารูนไฟฟ์ เขายังเป็นมือกีตาร์ให้กับวงป็อปอินดีชื่อ Jjamz ด้วย

วาเลนไทน์เกิดที่ลิงคอล์น รัฐเนแบรสกา เขาโตขึ้นมาพร้อมกับเป็นสมาชิกโบสถ์มอร์มอน และมีพี่น้อง 4 คน เป็นชาย 3 คน และหญิง 1 คน แม่ของเขาเป็นอดีตนางงาม เคยเป็นครูก่อนที่จะมาอยู่บ้านเลี้ยงบุตรห้าคน เจมส์เป็นลูกเสือระดับเหยี่ยว (Eagle Scout) เขาเคยเป็นประธานนักเรียนในโรงเรียนลิงคอล์นเซาธ์อีสต์ไฮสคูล

นอกจากกีตาร์แล้ว ในวัยรุ่น เจมส์ยังเล่นเครื่องดนตรีประเภทตี เล่นในวงออเคสตรา และวงดนตรีแจ๊สได้ด้วย
มัลคอล์ม บราวน์

มัลคอล์ม บราวน์ (; 17 เมษายน ค.ศ. 1931 – 27 สิงหาคม ค.ศ. 2012) เป็นช่างภาพและนักหนังสือพิมพ์ชาวอเมริกัน

มัลคอล์ม บราวน์เกิดเมื่อ ค.ศ. 1931 ที่นครนิวยอร์ก เขาเข้าเรียนที่ Friends Seminary ก่อนจะเรียนต่อที่ Swarthmore College โดยเลือกเรียนวิชาเคมี บราวน์เริ่มต้นอาชีพนักหนังสือพิมพ์เมื่อเข้าร่วมในสงครามเกาหลี โดยเขามีหน้าที่เขียนข่าวให้หนังสือพิมพ์ทหาร หลังสงคราม บราวน์ทำงานกับสำนักข่าวเอพี และเป็นหัวหน้าผู้สื่อข่าวในอินโดจีน ที่นั่นเองที่เขาได้ถ่ายภาพการเผาตัวเองของภิกษุ ทิก กว๋าง ดึ๊ก และได้รับรางวัลพูลิตเซอร์ สาขารายงานข่าวนานาชาติ ในปี ค.ศ. 1964 ปีต่อมา บราวน์ก็ย้ายไปทำงานกับ ABC TV เป็นช่วงเวลาสั้นๆ ก่อนจะทำงานกับเดอะนิวยอร์กไทมส์ เป็นผู้สื่อข่าวในทวีปอเมริกาใต้และในสงครามอ่าวเปอร์เซีย

มัลคอล์ม บราวน์เสียชีวิตเมื่อ ค.ศ. 2012 ด้วยโรคแทรกซ้อนจากพาร์กินสัน ขณะมีอายุได้ 81 ปี
โรตีบูวายา

โรตีบูวายา หรือ ขนมปังจระเข้ () เป็นขนมปังของชาวเบอตาวี เป็นขนมปังหวานทำเป็นรูปตัวจระเข้ ' ใช้ในงานแต่งงานของชาวเบอตาวี ชาวยุโรปทั้งโปรตุเกสและดัตช์ได้นำการทำขนมปังและเพสตรีมายังปัตตาเวีย ก่อนที่ชาวยุโรปจะนำการทำขนมปังมาเผยแพร่ ชาวเบอตาวีจะใช้มันสำปะหลังหรือมันมาทำเป็นรูปจระเข้ ชาวเบอตาวีเชื่อว่าจระเข้จะมีคู่ครองเพียงตัวเดียว ดังนั้น ขนมปังนี้จึงเป็นสัญลักษณ์ของความยั่งยืนของชีวิตสมรส
ตูอัก

ตูอัก (Tuak) เป็นเครื่องดื่มที่หมักด้วยยีสต์จากปาล์มและน้ำตาล นิยมดื่มในอินโดนีเซียบริเวณสุมาตรา ซูลาเวซี บอร์เนียว และบางส่วนของมาเลเซีย เช่น เกาะปีนังและมาเลเซียตะวันออก ในบางครั้งหมายถึงไวน์ข้าวได้ด้วย เป็นเครื่องดื่มที่นิยมในหมู่ชาวอีบันและชาวดายักอื่นๆในซาราวะก์ระหว่างเทศกาลกาไว งานแต่งงาน ต้อนรับแขก และโอกาสพิเศษ

การทำตูอักจากข้าวจะแผ่ข้าวเหนียวที่หุงสุกแล้วบนพื้นเรียบที่เย็น เติมยีสต์ ถ้าเติมเท่ากับข้าวจะได้ตูอักขม ถ้าต้องการรสหวานจะเติมยีสต์น้อยลง ผสมให้เข้ากับข้าว นำไปหมักในเหยือก 3-10 วัน ส่วนที่เป็นของแข็งจะลอยขึ้นมาข้างบน เคี่ยวน้ำตาลกับน้ำให้เป็นน้ำเชื่อม พักให้เย็นเติมลงในส่วนผสมที่หมักไว้ เมื่อหมักครบกำหนดจะรับประทานได้ ถ้าเก็บไว้นานสีจะเข้มและมีกลิ่นคล้ายผึ่ง
เวดังจาเฮ

เวดังจาเฮ () เป็นชาขิงแบบอินโดนีเซีย คำว่า "เวดัง" ในภาษาชวาแปลว่าเครื่องดื่ม ส่วน "จาเฮ" ในภาษาอินโดนีเซียแปลว่าขิง เป็นเครื่องดื่มไม่มีกาเฟอีน ทำจากเหง้าขิงสดหั่น ปรุงรสด้วยน้ำตาลมะพร้าวหรือน้ำตาลอ้อย แต่งกลิ่นด้วยใบเตย
กิตติพงษ์ ปลื้มปรีดาพร

กิตติพงษ์ ปลื้มปรีดาพร ชื่อเล่น ปู้ หรือ ปู้ เดอะสตาร์ เกิดเมื่อวันที่ 25 พฤษภาคม พ.ศ. 2533 เป็นที่รู้จักจากการแข่งขันรายการ เดอะสตาร์ ค้นฟ้าคว้าดาว ปี 11 ได้รับตำแหน่งรองชนะเลิศอันดับ 6

ปู้ กิตติพงษ์ เกิดเมื่อวันที่ 25 พฤษภาคม พ.ศ. 2533 เกิดที่กรุงเทพมหานคร แต่ได้ไปอาศัยอยู่กับอาม่าที่จังหวัดพะเยา ปัจจุบันกำลังศึกษาชั้นปีที่ 4 สาขาวิชาวิทยุกระจายเสียงและวิทยุโทรทัศน์ คณะเทคโนโลยีการสื่อสารมวลชน มหาวิทยาลัยรามคำแหง ตอนนี้กำลังคบหาดูใจอยู่กับ หนึ่งฤทัย อิสสอาด

ปู้ กิตติพงษ์ เป็นผู้ที่มีความสามารถพิเศษและหลงรักในการขี่ม้าอีกด้วย เนื่องจากตนเองเป็นคนที่เกิดปีมะเมีย จึงมีความผูกพันกับม้า จึงชอบขี่ม้าเป็นพิเศษ และนอกจากนี้ปู้ยังชื่นชอบและเล่นกีฬามวยไชยาและดาบสองมือ อีกด้วย
ลินทร์พิตา จินดาภู

หญิง ลินทร์พิตา จินดาภู ได้รับรองชนะเลิศของรายการ เดอะสตาร์ ค้นฟ้าคว้าดาว ปี 11

หญิง ลินทร์พิตา จินดาภู มีชื่อเดิมว่า เจียระไน จินดาภู เป็นบุตรบุญธรรมของ นายปณิธาน จินดาภู รองปลัดกระทรวงอุตสาหกรรม ซึ่งเธอพึ่งมาทราบภายหลังว่าพ่อและแม่ที่เลี้ยงดูมาไม่ใช่พ่อและแม่แท้ๆของเธอ หญิงเป็นคนจังหวัดเชียงใหม่ อดีตสมาชิกวง Pretty Please ตำแหน่งนักร้องนำ จบการศึกษาชั้นมัธยมศึกษาตอนต้นจากโรงเรียนสตรีวิทยา มัธยมศึกษาตอนปลายจากโรงเรียนสตรีนนทบุรี และระดับอุดมศึกษาจาก วิทยาลัยดุริยางคศิลป์ มหาวิทยาลัยมหิดล หญิงเกิดวันที่ 29 มิถุนายน 2534 นอกจากเสียงร้องที่มีเสน่ห์แล้ว เธอยังมีความสามารถอีกหลายอย่าง เช่นการเล่นเปียโน การเล่นกีต้าร์ การเป็นพิธีกร เธอเป็นผู้หญิงที่มีอายุมากที่สุดในการแข่งขัน หญิงมาสมัครเดอะสตาร์ 11 เป็นตัวแทนภาคกลาง ได้รับหมายเลข 6
ธนโชติ กุสุมรสนานันท์

ธนโชติ กุสุมรสนานันท์ (เกิด 1 มกราคม พ.ศ. 2537) ชื่อเล่น เอก เป็นที่รู้จักจากการแข่งขันรายการ เดอะสตาร์ ค้นฟ้าคว้าดาว ปี 11 เป็นตัวแทนภาคกลาง และเป็นผู้ชายคนสุดท้ายบนเวที The Star11

ธนโชติ กุสุมรสนานันท์ เกิดที่กรุงเทพมหานคร เขาเป็นบุตรคนโตของครอบครัว จากมีพี่น้อง 3 คน เขาจบระดับมัธยมศึกษาตอนปลายจากโรงเรียนร่วมฤดีวิเทศศึกษา และศึกษาต่อระดับปริญญาตรี คณะบริหารธุรกิจ สาขาวิชาการตลาด มหาวิทยาลัยนานาชาติแสตมฟอร์ด (โดยก่อนหน้านี้เคยศึกษาอยู่ที่คณะเศรษฐศาสตร์ มหาวิทยาลัยเกษตรศาสตร์)

เอกมีความสามารถพิเศษทางด้านกีฬาหลายประเภท เช่น โบว์ลิ่ง, ยิวยิตสู, คาราเต้, มวยไทย โดยได้เป็นตัวแทนประเทศไทย ร่วมแข่งขันรายการ 14th Asian School Tenpin Bowling Championships ที่ประเทศอินโดนีเซีย เมื่อเดือนกรกฎาคม 2555 และ 1st Asian Ju-Jitsu Championship 2012 ที่ประเทศอินโดนีเซีย ในเดือนธันวาคมปีเดียวกัน ด้วยความที่เขามีความชื่นชอบในศิลปะการต่อสู้เพื่อป้องกันตัวหลายประเภท จึงได้เข้าร่วมแข่งขัน MMA ซึ่งเป็นศิลปะการต่อสู้ป้องกันตัวแบบผสม ในรายการ Cage Wars Fight Thailand ครั้งที่ 4 จัดขึ้นที่ มหาวิทยาลัยธรรมศาสตร์ เมื่อเดือนพฤศจิกายน 2557 ในการแข่งขัน Ake Braveheart

ก่อนเข้าประกวดในรายการ เดอะสตาร์ ค้นฟ้าคว้าดาว ปี 11 ธนโชติได้ร่วมออดิชั่นรายการ ทรู อะคาเดมี่ แฟนเทเชีย ซีซั่นที่ 10 และผ่านเข้ารอบเวิร์คช็อป เป็น 1 ใน 14 ตัวแทนภาคกลาง
เอก มีความสามารถพิเศษทางด้านกีฬาหลายประเภท ได้แก่ โบว์ลิ่ง, ยิวยิตสู, คาราเต้, มวยไทย, มวยแบบผสมผสาน MMA[Mixed Martial Arts] เอก ได้เข้ามาประกวดรายการ เดอะสตาร์ ค้นฟ้าคว้าดาว ปี 11 เป็นตัวแทนภาคกลาง ได้รับหมายเลขรหัส *2 และได้รับตำแหน่งรองชนะเลิศอันดับ 3
เอกออกจากการแข่งขันในสัปดาห์ที่ 5 เนื่องจากมีคะแนนสะสมน้อยที่สุด และได้ร้องเพลงอำลาเวทีเดอะสตาร์ด้วยเพลง สิ่งสำคัญ (เอ็นโดรฟิน)
เกวลิน พูลภีไกร

เกวลิน พูลภีไกร หรือ เกรซ เดอะสตาร์ เป็นที่รู้จักจากการแข่งขันรายการ เดอะสตาร์ ค้นฟ้าคว้าดาว ปี 11 ได้รับตำแหน่งรองชนะเลิศอันดับ 2

เกวลิน พูลภีไกร เกิดวันเสาร์ที่ 23 พฤษภาคม พ.ศ. 2541 มีน้องชาย 1 คน ภูมิลำเนาอยู่ที่ จังหวัดพิษณุโลก สำเร็จการศึกษาชั้นมัธยมศึกษาตอนต้นจากโรงเรียนเฉลิมขวัญสตรี จังหวัดพิษณุโลก และเกรซได้เข้าร่วมกิจกรรมทางดนตรีและกีฬาของโรงเรียนมากมาย ระดับมัธยมศึกษาปีที่ 4-5 เตรียมอุดมดนตรี เอก Major Classical Voice วิทยาลัยดุริยางคศิลป์ มหาวิทยาลัยมหิดล ศาลายา จังหวัดนครปฐม 
จบการศึกษาระดับชั้นมัธยมศึกษาปีที่ 6 จากโรงเรียนสาธิตมหาวิทยาลัยศรีนครินทรวิโรฒ ประสานมิตร เคยศึกษาชั้นปีที่ 1 คณะศิลปกรรมศาสตร์ มหาวิทยาลัยศรีนครินทรวิโรฒ สาขาการแสดงและกำกับการแสดง ปัจจุบันได้ย้ายมาศึกษาที่คณะบริหารธุรกิจ มหาวิทยาลัยหอการค้าไทย สาขาการจัดการ และ หลักสูตรวิทยาศาสตร์บัณฑิต แขนงวิชาวิทยาการอาหารและโภชนาการ วิชาเอกอาหารโภชนาการและการประยุกต์ มหาวิทยาลัยสุโขทัยธรรมาธิราช มีความสามารถเต้นและร้องเพลง ตลอดจนเล่นกีต้าร์ เปียโนได้เป็นอย่างดี รวมถึงว่ายน้ำ และบาสเก็ตบอล

ก่อนหน้าที่เกวลินจะเข้ามาประกวดในรายการเดอะสตาร์ ค้นฟ้าคว้าดาว ปี 11 เกรซได้ผ่านการประกวดร้องเพลงมาแล้วในเวที ได้รับ รางวัลชนะเลิศรุ่นจูเนียร์ ในการแข่งขันประกวดร้องเพลง ไม่มีอะไรไกลเกินฝัน "To Be Number One", รางวัลชนะเลิศ การประกวดร้องเพลงและวงสตริงชิงถ้วยประทานของ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ประจำปี 2550, การประกวดนาฏศิลป์ไทยชิงถ้วยพระราชทานสมเด็จพระนางเจ้าฯ พระบรมราชินีนาถ นอกจากนี้ เกรซเองยังเข้าประกวดในเวทีมิสทีนไทยแลนด์, รายการกิ๊กดู๋ สงครามเพลง, มาสเตอร์คีย์ เวทีแจ้งเกิด รวมถึงการประกวดร้องเพลง KPN Award ครั้งที่ 24

ก่อนจบการแข่งขันในรายการ เดอะสตาร์ ค้นฟ้าคว้าดาว ปี 11 เกรซได้มีซิงเกิ้ลเพลงแรกเป็นของตัวเองคือเพลง "คนเจ้าชู้" เนื้อร้อง/ทำนอง/เรียบเรียง โดย พิชิต บัณฑิตเลิศรักษ์

พ.ศ. 2560 เกรซได้มีผลงานอัลบั้มเพลงลูกทุ่งสไตล์ป๊อปอัลบั้มแรกคู่กับ มิ้วส์ อรภัสญาน์ ในนามดูโอ้ "โอ๊ะโอ" ภายใต้สังกัด แกรมมี่โกลด์

พ.ศ. 2561 เกรซเข้าร่วมการประกวดอีกครั้งในกิ๊กดู๋สงครามเพลงเงินล้าน เทปพิเศษ ดาวรุ่งเงินล้าน

กับการปะทะกันของ 7 ศิลปินดาวรุ่ง ศิษย์เก่าเวทีกิ๊กดู๋สงครามเพลงเงินล้าน
ระดับดาว ศรีระวงศ์

ระดับดาว ศรีระวงศ์ (เกิด 20 ธันวาคม พ.ศ. 2542) ชื่อเล่น มาตัง เป็นนักร้องชาวไทย ผู้ชนะจากการแข่งขันในรายการ เดอะสตาร์ ค้นฟ้าคว้าดาว ปี 11 โดยเป็นผู้เข้าประกวดหญิงคนที่ 2 ที่ได้รับรางวัลชนะเลิศต่อจาก วิชญาณี เปียกลิ่น และเป็นผู้เข้าประกวดคนแรกที่ได้รับรางวัลชนะเลิศที่อายุน้อยที่สุดด้วยวัยเพียง 15 ปี 127 วัน และเป็นผู้เข้าแข่งขันเดอะสตาร์ที่ได้คะแนนรวมจากร้อยเสียงในห้องส่งมากที่สุดในประวัติศาสตร์การแข่งขัน

มาตังจบระดับมัธยมศึกษาปีที่ 3 จาก โรงเรียนอุดรพิทยานุกูล และศึกษาต่อในระดับชั้นมัธยมศึกษาตอนปลายที่ โรงเรียนสาธิตมหาวิทยาลัยศรีนครินทรวิโรฒ ประสานมิตร ปัจุบันมาตังกำลังศึกษาใน ระดับปริญญาตรี สาขาการสื่อสารเพื่อการจัดการนวัตกรรม (เอกการสื่อสารเพื่อการท่องเที่ยว) วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ มหาวิทยาลัยศรีนครินทรวิโรฒ นอกจากนี้มาตังยังเคยเข้าร่วมประกวดร้องเพลงในรายการ เดอะวอยซ์ คิดส์ ไทยแลนด์ ซีซั่นที่ 2 ในรอบ Blind Auditions และผ่านเข้ามาถึงรอบ Battle Rounds แต่ท้ายที่สุดถูกคัดออก
ไมค์ทองคำ

ไมค์ทองคำ (ชื่อเดิม: ชิงช้าสวรรค์ ไมค์ทองคำ) เป็นรายการประกวดร้องเพลงลูกทุ่ง ไม่จำกัดเพศและอายุ การศึกษา และอาชีพ ในแนวเวทีประกวดเฉพาะเพลงลูกทุ่ง ของ บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทางช่องเวิร์คพอยท์ หมายเลข 23 ออกอากาศวันเสาร์-อาทิตย์ ตั้งแต่เวลา 18.30-20.00 น. เริ่มออกอากาศครั้งแรกเมื่อวันที่ 5 เมษายน พ.ศ. 2557

รายการเริ่มต้นโดยการรับสมัครผู้เข้าแข่งจากทั่วประเทศไทย โดยแบ่งออกเป็น 4 ช่วงในแต่ละภาค ได้แก่ ภาคกลาง ภาคอีสาน ภาคเหนือ และภาคใต้ โดยการคัดเลือก กรรมการสามคน คือ สลา คุณวุฒิ, สุนารี ราชสีมา และ บำเรอ ผ่องอินทรกุล จะเป็นผู้วิจารณ์และตัดสิน ผู้ผ่านการคัดเลือกจากแต่ละภาคเข้าร่วมแข่งขันร้องเพลง และแข่งขันกันอีกรอบเพื่อหาตัวแทน 16 คน มาแข่งในรอบสุดท้าย จนได้ผู้ชนะเลิศ รอบสุดท้ายการแข่งขันจะเป็นการประกวดร้องเพลงตาม รูปแบบเพลงที่กำหนด หลังสิ้นสุดการร้อง กรรมการจะวิจารณ์การร้อง รวมถึงการแสดงที่ผ่านมา ให้ผู้ชมทางบ้านทั้งประเทศส่งคะแนนเข้ามาผ่านทาง SMS เพื่อโหวต
มากาตี

มากาตี () คือเมืองใหญ่แห่งหนึ่งในประเทศฟิลิปปินส์ และหนึ่งใน 16 เมืองซึ่งอยู่ในเขตเมโทรมะนิลา หรือเขตปริมณฑลรอบกรุงมะนิลา เมืองหลวงของฟิลิปปินส์

มากาตีคือศูนย์กลางทางการเงินของฟิลิปปินส์ ซึ่งมีการกระจุกตัวสูงที่สุดของบริษัทท้องถิ่นและบริษัทนานาชาติในประเทศ ธนาคาร บริษัท ห้างสรรพสินค้า และสถานทูตต่างชาติต่าง ๆ ล้วนตั้งอยู่ในเมืองมากาตี รวมถึงเป็นพื้นที่ทางการค้าที่ใหญ่ที่สุดของตลาดหลักทรัพย์ฟิลิปปินส์ ซึ่งตั้งอยู่ตามถนนอายาลา (Ayala Avenue) มากาตียังเป็นที่รู้จักสำหรับการเป็นศูนย์กลางความบันเทิงและวัฒนธรรมหลักในเมโทรมะนิลา

ด้วยประชากร 609,123 คนในเมือง มากาตีจึงเป็นเมืองที่ใหญ่ที่สุดอันดับ 16 ของประเทศ และเป็นเมืองที่มีประชากรหนาแน่นมากที่สุดอันดบที่ 41 ของโลก จากจำนวนผู้อยู่อาศัยถึง 19,336 คน ต่อตารางกิโลเมตร แม้ว่าจะมีประชากรเพียงครึ่งล้านคน ประชากรในช่วงกลางวันของเมืองได้รับการประเมินไว้กว่า 1 ล้านคน ระหว่างวันทำงานปกติ เพราะประชาชนจำนวนมากเดินทางมายังมากาตี เพื่อทำงาน ซื้อของ และติดต่อทางธุรกิจ
แดน เฟลวิน

แดน เฟลวิน (; 1 เมษายน ค.ศ. 1933 – 29 พฤศจิกายน ค.ศ. 1996) เป็นศิลปินชาวอเมริกัน

แดน เฟลวิน เกิดเมื่อ ค.ศ. 1933 ในครอบครัวชาวไอริชที่นับถือนิกายคาทอลิก เขาเข้าเรียนในโรงเรียนศาสนา และต่อมาเข้ารับราชการในสังกัดกองทัพอากาศสหรัฐฯ โดยทำงานเป็นช่างเทคนิค ก่อนจะศึกษาต่อที่ด้านศิลปะที่มหาวิทยาลัยโคลัมเบีย

ต่อมาในปี ค.ศ. 1959 เฟลวินได้งานที่พิพิธภัณฑ์กุกเกนไฮม์ ภายหลังเขาได้งานที่พิพิธภัณฑ์ศิลปะสมัยใหม่ ที่นี่เองที่เขาได้พบกับศิลปินลัทธิจุลนิยมหลายท่าน ทำให้เฟลวินหันเหความสนใจจากการวาดภาพตามลัทธิสำแดงพลังอารมณ์แนวนามธรรม ไปเป็นศิลปะจัดวางที่มีจุดเด่นคือการจัดวางหลอดไฟในรูปแบบเฉพาะตัว

แดน เฟลวิน เสียชีวิตเมื่อ ค.ศ. 1996 จากโรคแทรกซ้อนจากเบาหวาน ขณะมีอายุได้ 63 ปี
ประชาชน

ประชาชน ชน หรือราษฎรเป็นบุคคลหลายคนซึ่งถือเป็นทั้งหมด ดังในกลุ่มชาติพันธุ์หรือชาติ ตัวอย่างเช่น คนยิวเรียกรวม ๆ ว่า "ชนยิว" คนยิปซียุโรปประกอบเป็นส่วนใหญ่ของ "ชนโรมานี" และคนปาเลสไตน์เรียก "ชนปาเลสไตน์"
Hindi
วอลเลย์บอลในซีเกมส์ 2011

สมาชิกในทีม
วรรณา บัวแก้ว, ปิยะนุช แป้นน้อย, ทัดดาว นึกแจ้ง,ปลื้มจิตร์ ถินขาว, อรอุมา สิทธิรักษ์, วิลาวัณย์ อภิญญาพงศ์, อำพร หญ้าผา, ฐาปไพพรรณ ไชยศรี, นุศรา ต้อมคำ, มลิกา กันทอง, พรพรรณ เกิดปราชญ์, อัจฉราพร คงยศ, 
หัวหน้าผู้ฝึกสอน: เกียรติพงษ์ รัชตเกรียงไกร
วอลเลย์บอลในซีเกมส์ 2007

การแข่งขันวอลเลย์บอลในซีเกมส์ 2007 จัดขึ้นที่จังหวัดนครราชสีมา ประเทศไทย ระหว่างวันที่ 7–14 ธันวาคม ค.ศ. 2007 โดยมีการแข่งขันทั้งหมด 2 ประเภทได้แก่ วอลเลย์บอลในร่ม และวอลเลย์บอลชายหาด

สนามที่ใช้ทำการแข่งขันจะจัดขึ้น 2 สนาม คือ ยิมเนเชียม 2 สนามกีฬาเฉลิมพระเกียรติ 80 พรรษา 5 ธันวา 2550 (วอลเลย์บอลในร่ม) และ สนามวอลเลย์บอลชายหาด สนามกีฬาเฉลิมพระเกียรติ 80 พรรษา 5 ธันวา 2550 (วอลเลย์บอลชายหาด)
วอลเลย์บอลในซีเกมส์ 2009

การแข่งขันวอลเลย์บอลในซีเกมส์ 2009 จัดขึ้นที่ยิมเนเซียม 2 สปอร์ตคอมเพล็กซ์แห่งชาติ, ประเทศลาว ระหว่างวันที่ 10–16 พฤศจิกายน ค.ศ. 2009
สมาชิกในทีม
วรรณา บัวแก้ว, ปิยะนุช แป้นน้อย, ทัดดาว นึกแจ้ง,ปลื้มจิตร์ ถินขาว, อรอุมา สิทธิรักษ์, วิลาวัณย์ อภิญญาพงศ์, อำพร หญ้าผา, ฐาปไพพรรณ ไชยศรี, นุศรา ต้อมคำ, มลิกา กันทอง, พรพรรณ เกิดปราชญ์, อัจฉราพร คงยศ, 
หัวหน้าผู้ฝึกสอน: เกียรติพงษ์ รัชตเกรียงไกร
ดเซียร์จินสค์ (ประเทศรัสเซีย)

ดเซียร์จินสค์ () เป็นนครในประเทศรัสเซีย ตั้งอยู่ตอนกลางของส่วนที่อยู่ในทวีปยุโรป ในนีเจโกรอดโอบลาสต์ ริมฝั่งแม่น้ำโอคา อยู่ราว 400 กม. จากกรุงมอสโก ทางตะวันออก ข้อมูลประชากรในปี ค.ศ. 2010 มีประชากร 240,742 คน
เอคีบาสตุซ

เอคีบาสตุซ (, ) เป็นเมืองในจังหวัดปัฟโลดาร์ ทางตะวันออกเฉียงเหนือของประเทศคาซัคสถาน จากข้อมูลประชากรในปี ค.ศ. 2009 เมืองมีประชากร 125,012 คน เมืองมีสนามบินเอคีบาสตุซ
วอลเลย์บอลชายชิงแชมป์ยุโรป 1950

วอลเลย์บอลชายชิงแชมป์ยุโรป 1950 () เป็นครั้งที่สองของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองโซเฟีย, ประเทศบัลแกเรีย ระหว่างวันที่ 24 ตุลาคม – 26 ตุลาคม พ.ศ. 2493
เมนโดซา (ประเทศอาร์เจนตินา)

เมนโดซา () เป็นเมืองหลวงของรัฐเมนโดซา ประเทศอาร์เจนตินา ตั้งอยู่ทางเหนือ-กลางของรัฐ บริเวณตีนเขาและที่ราบสูง ทางฝั่งตะวันออกของเทือกเขาแอนดีส จากข้อมูลประชากรในปี ค.ศ. 2010 มีประชากร 115,041 คน ขณะที่เขตมหานครมีประชากร 1,055,679 คน ทำให้เกรตเตอร์เมนโดซา เป็นมหานครที่มีประชากรมากเป็นอันดับ 4 ของประเทศ

เมืองเป็นจุดหยุดพักของนักปีนเขาที่จะเดินทางไปยัง ยอดเขาอากอนกากวา (Aconcagua) และนักท่องเที่ยวที่สนใจในการปีนเขา ขี่ม้า ล่องแพ และกิจกรรมกีฬาอื่น ๆ ในฤดูหนาวนักสกีมาที่เมืองนี้เพื่อเดินทางไปยังแอนดีส อุตสาหกรรมที่สำคัญของเมืองได้แก่ผลิตน้ำมันมะกอกและผลิตไวน์
วอลเลย์บอลชายชิงแชมป์ยุโรป 1951

วอลเลย์บอลชายชิงแชมป์ยุโรป 1951 () เป็นครั้งที่สามของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองปารีส, ประเทศฝรั่งเศส ระหว่างวันที่ 12 กันยายน – 22 กันยายน พ.ศ. 2494
ผู้หญิงคนนั้นชื่อบุญรอด

ผู้หญิงคนนั้นชื่อบุญรอด เป็นนวนิยายไทย เป็นบทประพันธ์ของ โบตั๋น เป็นนิยายภาคต่อจาก "ทองเนื้อเก้า" เป็นเรื่องราวของ บุญรอด เป็นผู้หญิงบ้านนอกแต่เป็นคนฉลาดทำงานในร้านอาหาร ในช่วงสงครามเวียดนาม สหรัฐอเมริกาใช้ประเทศไทยเป็นฐานทัพ เหล่าทหารอเมริกันกระจายตัวทั่วประเทศจนเกิดธุรกิจกลางคืนทั้งไนต์คลับ บาร์ให้เหล่าทหารได้ผ่อนคลาย รวมทั้งอาชีพเมียเช่า โดยมีทหารมาจีบบุญรอด แต่บุญรอดยืนยันที่จะไม่ก้าวเข้าสู่อาชีพดังกล่าวเหมือนพี่สาวของเธอที่ทำงานนี้จนมีลูกติดจากผัวฝรั่งถึง 2 คน บุญรอดใช้ความฉลาด ขยันที่จะเรียนรู้และอดทนสร้างโอกาสให้แก่ตัวเองท่ามกลางคำสบประมาทต่างๆนานา และด้วยเนื้อเรื่องที่เข้มข้นและสะท้อนสังคม จึงถูกนำมาทำเป็นละครหลายครั้ง
แฝดล่องหน

แฝดล่องหน เป็นบทประพันธ์ของ ประดิษฐ์ กัลย์จาฤก แนวดราม่า - แฟนตาซี ซึ่งถูกนำมาสร้างเป็นละครโทรทัศน์ถึง 3 ครั้ง ซึ่งผลิตโดย กันตนา ออกอากาศทางสถานีโทรทัศน์สีกองทัพบกช่อง 7 โดยในครั้งแรกปี พ.ศ. 2524 นำแสดงโดย มยุรา ธนะบุตร กับ ปรัชญา อัครพล ส่วนในครั้งที่ 2 ปีพ.ศ. 2544 นำแสดงโดย อิสริยา สายสนั่น กับเอกรัตน์ สารสุข กำกับการแสดงโดย เอกภพ ตันหยงมาศกุล ครั้งที่ 3 ปีพ.ศ. 2559 นำแสดงโดย อาภา ภาวิไล กับหลุยส์ เฮส กำกับการแสดงโดย นท พูนไชยศรี
STAY ซากะ..ฉันจะคิดถึงเธอ

STAY ซากะ..ฉันจะคิดถึงเธอ () เป็นละครชุดในโครงการพิเศษของแอปพลิเคชัน ไลน์ทีวี โดย บริษัท ไลน์ คอร์ปอเรชัน (ประเทศไทย) จำกัด ผลิตโดยจีทีเอชและนาดาวบางกอก ด้วยความร่วมมือจาก SAGA Prefectural Government และ Saga Prefecture Film Commission สร้างเรื่องและเขียนบทโดยทรงยศ สุขมากอนันต์ โดยเป็นเรื่องราวความรักของ หมี และ จุก สองคนไทยที่ต้องไปใช้ชีวิตภายในจังหวัดซางะ ประเทศญี่ปุ่น ซึ่งเป็นจังหวัดเล็ก ๆ แต่แฝงไปด้วยความอบอุ่นตลอดมา ออกอากาศให้ชมทุกวันเสาร์เวลา 20.00 น. ทางแอปพลิเคชัน ไลน์ทีวี และจะรีรันทางโทรทัศน์อีกครั้งทางช่องจีเอ็มเอ็ม 25 และจีทีเอชออนแอร์ ทุกวันเสาร์ เวลา 22.00 น.

โครงการ STAY เป็นหนึ่งในโครงการพิเศษที่ทางจีทีเอชได้รับข้อเสนอมาจาก ไลน์ คอร์ปอเรชัน (ประเทศไทย) เพื่อใช้เป็นเนื้อหาพิเศษ (Exclusive Content) ในการโฆษณาส่งเสริมแอปพลิเคชันไลน์ทีวีหลังเปิดตัวจริง ซึ่งก่อนหน้านั้นจีทีเอชได้ใช้ช่องทางไลน์ทีวี ในการส่งตอนย้อนหลังของ เพื่อนเฮี้ยน..โรงเรียนหลอน ออกอากาศไปแล้ว เมื่อได้โจทย์ข้างต้น ย้ง จึงมีความคิดที่อยากจะทำละครสั้นที่แสดงถึงวิถีชีวิตแบบบ้าน ๆ ขึ้น และประกอบกับการที่ทางการญี่ปุ่นมีความต้องการให้ทีมงานชาวไทยเข้าไปถ่ายทำละครเพื่อเป็นการประชาสัมพันธ์ประเทศ แนวคิด และวิถีชีวิตของประชากรชาวญี่ปุ่น บวกกับการที่ทีมสถานที่ได้ส่งแผ่นพับประชาสัมพันธ์จังหวัดซางะเข้ามา ทำให้ทรงยศตัดสินใจเลือกใช้สถานที่นี้ในการถ่ายทำทันที

การถ่ายทำเริ่มต้นขึ้นตั้งแต่ต้นปี พ.ศ. 2558 โดยยกทีมงานไปถ่ายทำกว่า 30 ชีวิต และเก็บภาพอยู่นานเดือนกว่า ๆ ก่อนจะกลับมาเปิดตัวอย่างเป็นทางการภายในงานเปิดตัวแอปพลิเคชันไลน์ทีวีที่ศูนย์การค้าเซ็นทรัลเวิลด์เมื่อวันที่ 7 กุมภาพันธ์ที่ผ่านมา

จุก (เก้า - สุภัสสรา ธนชาต) หญิงสาวผู้ฝันอยากมีหนังสือของตัวเองสักเล­่มในชีวิต เธอจึงเอาเรื่องฝันและเรื่องเรียนของตัวเอ­งมารวมกันซะเลย โดยคิดโครงงานสำเร็จการศึกษาส่งอาจารย์ เป็นหนังสือบันทึกการเดินทางเกี่ยวกับอาหา­รการกินที่ญี่ปุ่น โดยทำร่วมกับ แอน เพื่อนสาวคนสนิท และแล้วการเดินทางไปสำเร็จความฝันของจุกก็­เริ่มขึ้น โดยมีจุดหมายปลายทางที่ไร่เล็ก ๆ แห่งหนึ่งในจังหวัดซางะ ประเทศญี่ปุ่น แต่กลายเป็นว่าจุกต้องบินเดี่ยวแบบไม่คาดค­ิด เพราะแอนเพื่อนสนิทดันมาเบี้ยวซะงั้น

ที่ไร่แห่งนั้นเอง จุกได้เจอกับ หมี (ซันนี่ สุวรรณเมธานนท์) หนุ่มไทยมาดนิ่งแต่ใจดี ผู้หนีมาใช้ชีวิตและทำงานอยู่ที่ญี่ปุ่นเป­็นเวลากว่าสามปี หมีเปรียบเสมือนพี่เลี้ยงคอยดูแลจุกในทุกเ­รื่อง นั่นจึงทำให้ทั้งคู่สนิทสนมกันอย่างรวดเร็­ว รวมถึงความรู้สึกดี ๆ ที่มีให้กัน ก็ได้เริ่มก่อตัวขึ้นช้า ๆ แบบไม่รู้ตัว
ตริสตัน ซารา

ตริสตัน ซารา (; 16 เมษายน ค.ศ. 1896 – 25 ธันวาคม ค.ศ. 1963) เป็นกวีและนักเขียนชาวฝรั่งเศส/โรมาเนีย เป็นหนึ่งในศิลปินที่ก่อตั้งคติดาดา

ตริสตัน ซารา เกิดเมื่อ ค.ศ. 1896 ในครอบครัวชาวยิว เขาเข้าเรียนที่โรงเรียนประจำในบูคาเรสต์ ขณะที่เรียนในระดับมัธยม ซาราก็ได้พบกับอีออน วีเนอา และมาร์เซล ยันโค ซึ่งมีความสนใจในบทกวีภาษาฝรั่งเศสเช่นเดียวกับเขา ทั้งสามคนได้ร่วมกันก่อตั้งนิตยสาร "Simbolul" แต่ต่อมาในปี ค.ศ. 1915 ซาราก็ถูกส่งไปเรียนปรัชญาที่ซูริก บทกวีแรกของเขาตีพิมพ์ในชื่อ '"ตริสตัน ซารา" (ซารา ในภาษาโรมาเนีย แปลว่า แผ่นดิน) หลังจากนั้นไม่นาน ซารา, ยันโค และพี่ชายของเขา ฌอร์ฌ ก็เข้าร่วมงานเลี้ยงที่ Cabaret Voltaire ที่นั่นเองที่จุดประกายความคิดในการสร้างขบวนการทางศิลปะใหม่ให้แก่เขา ในปี ค.ศ. 1918 ซาราได้ออกแถลงการณ์ดาดา เขาเดินทางไปปารีสเพื่อเผยแพร่แนวคิดนี้ แต่ไม่ได้รับการยอมรับมากนัก ต่อมาเมื่อสงครามโลกครั้งที่สองปะทุ เขาเข้าเป็นส่วนหนึ่งในฝ่ายต่อต้านนาซีเยอรมนีอีกด้วย และยังคงประชาสัมพันธ์คติดาดาอยู่เสมอ ๆ ตริสตัน ซาราเสียชีวิตในปารีส เมื่อ ค.ศ. 1963 ขณะมีอายุได้ 67 ปี
แมตต์ ฟลินน์ (นักดนตรี)

แมตธิว "แมตต์" ฟลินน์ ( เกิด 23 พฤษภาคม ค.ศ. 1970) เป็นมือกลองของวงดนตรีป็อปร็อกอเมริกัน มารูนไฟฟ์ หลังจากเป็นสมาชิกร่วมทัวร์อยู่สองปี ฟลินน์ได้เข้ามาเล่นแทนที่มือกลองคนเก่า ไรอัน ดูซิก ที่ออกจากวงเนื่องจากข้อมือและไหล่บาดเจ็บเรื้อรังจากทัวร์เป็นเวลานาน ก่อนที่ฟลินน์มาเล่นให้มารูนไฟฟ์ เขาเคยเล่นกลองให้กับวงเดอะบีฟิฟตีทูส์ ชิคาโก เกวิน เดอกรอว์ และกานธี

ฟลินน์เกิดที่วู้ดสต็อก รัฐนิวยอร์ก ขณะอายุ 14 ปี เขาหยิบไม้กลองคู่แรกมาจากห้องใต้ดินของพ่อและเริ่มเล่นกลองเพลง "จัมป์" ของแวนแฮเลน ในทันที ทำให้พ่อรู้สึกประทับใจมาก หลังจากนั้นเขาประกวดในรายการแสดงความสามารถของโรงเรียนได้รางวัลที่ 3 รองจากโชว์แสดงตลกของแดเนียล ทอช และกลุ่มเต้นรำชื่อ "ทรอปิกไลต์นิง"

ฟลินน์เรียนจบจากโรงเรียนกันน์ไฮสคูล และเข้าเรียนมหาวิทยาลัยซานดิเอโกสเตตเป็นเวลาสั้น ๆ
คลื่นชีวิต (ละครโทรทัศน์ พ.ศ. 2560)

คลื่นชีวิต เป็นละครโทรทัศน์ไทยแนวดราม่าในปี พ.ศ. 2560 ดัดแปลงมาจากนวนิยายในชื่อเดียวกันของกรุง ญ. ฉัตรในปี พ.ศ. 2525 กำกับการแสดงโดย อำไพพร จิตต์ไม่งง นำแสดงโดย ปริญ สุภารัตน์, อุรัสยา เสปอร์บันด์, หลุยส์ สก๊อต, จรินทร์พร จุนเกียรติ, มาสุ จรรยางค์ดีกุล และณัฏฐณิชา ดังวัธนาวณิชย์ ออกอากาศครั้งแรกในวันที่ 23 มกราคม พ.ศ. 2560

จีราวัจน์ ดาราสาวมากฝีมือ ผู้มีชื่อเสียงควบคู่กับข่าวฉาวกับหนุ่มๆ ทั้งนอกและในวงการ รวมทั้งนิสัยพูดตรง ถ้าไม่ผิด ก็พร้อมท้าชนโดยไม่สนใจหน้าไหน จนโดนใครต่อใครตราหน้าว่าจีราวัจน์เป็นผู้หญิงแรงกร้านโลกและง่าย แม้แต่แม่แท้ๆ ยังว่าเป็นเด็กใจแตก แถมโดนสามีใหม่ของแม่วางยาเพื่อข่มขืน แต่เธอหนีออกมาได้ เพราะฤทธิ์ยาจึงทำให้เธอขับรถชนแฟนสาวของ สาธิต เสียชีวิต สาธิตไม่ยอมรับว่าเป็นอุบัติเหตุและไม่ยอมให้อภัย สำนึกผิดชอบชั่วดีที่มีอยู่เต็มเปี่ยมในใจของ จีราวัจน์ ทำให้เธอไม่สามารถยกโทษให้ตัวเองได้เช่นกัน

ด้านคำวิจารณ์ ไทยรัฐออนไลน์ชื่นชมการกำกับการแสดงที่สามารถดึงศักยภาพของนักแสดงออกมาได้ดี แต่บท "เจน" ที่รับบทโดย วันสิริ อ่องอำไพ กลับเป็นตัวละครที่น่ารำคาญมากกว่าน่ารัก ถ้าตัดส่วนนี้ออกไปหรือปรับความน่ารำคาญให้น้อยลงในละครได้ก็จะดีกว่านี้ สำหรับเรื่องมุมกล้องนั้น ได้ให้คำวิจารณ์ว่า "โบราณไป" แต่ก็ยังเป็นละครที่น่าดูและพิสูจน์ความสามารถของนักแสดงได้อีกหลายคน

ด้านนักแสดงและการแสดง ไทยรัฐวิจารณ์ว่า "นักแสดงหญิงทั้งสอง (อุรัสยา เสปอร์บันด์ และ จรินทร์พร จุนเกียรติ) สามารถสลัดความหวานทิ้งได้ ถือว่าทั้งคู่สอบผ่าน" ส่วนปริญ สุภารัตน์กับบท "สาธิต" ก็เป็นอีกคนหนึ่งที่แสดงดี ไม่โดนญาญ่าและเต้ยกลบหมด นอกจากนี้ ณัฏฐณิชา ดังวัธนาวณิชย์, มาสุ จรรยางค์ดีกุล และหลุยส์ สก๊อต ก็เป็นอีกตัวละครที่ทำให้ละครเรื่องนี้กลมกล่อมมากยิ่งขึ้น

สำหรับบทโรแมนติกระหว่างหมากและญาญ่านั้น โพสต์ทูเดย์กล่าวถึงเคมีที่เข้ากันได้ดี ทำให้ดูละครแล้วอินมากขึ้น